SPRÁVA ZO ZAHRANIČNEJ PRACOVNEJ CESTY  č. 179/2018 a 180/2018

1.  Účastník ZPC:
Eva Hladíková, Ing., Oddelenie štatistiky a služieb, Staré Grunty 52, Bratislava, zástupkyňa vedúcej oddelenia ŠaS, anglický jazyk	
Gabriela Slodičková, Ing., Oddelenie štatistiky a služieb, Staré Grunty 52, Bratislava, rezortný štatistik, anglický jazyk, francúzsky jazyk
	
2.  Zahraničná pracovná cesta:
Írsko, Dublin, 7.10.2018 – 11.10.2018, Radison Blue Royal Hotel, Golden Lane

Účel cesty: Účasť na 20. stretnutí NESLI - OECD (NESLI = The Network for the Collection and Adjudication of System-Level Descriptive Information on Educational Structures, Policies and Practices) pre každoročnú medzinárodnú publikáciu Education at a Glance (EAG).

Spôsob financovania: CVTI SR (cestovné, ubytovanie, stravné)

3.  Rámcový program pobytu:
07.10.2018		- prílet do Dublinu, ubytovanie
08.10. – 09.10.2018	- rokovania 
10.10.2018		- návšteva dvoch rôznych škôl
11.10.2018		- prílet do Viedne  

4.  Stručný priebeh rokovaní:
Pondelok  8.10.2018:
a)	privítanie členov NESLI, predstavenie nových členov, voľba a zvolenie nového predsedu, ktorým sa stala p. Tiina Annus z Estónska,
b)	prezentácia školského systému v Írsku,
c)	správa o INES aktivitách od posledného mítingu, informácie o súvisiacich aktivitách na pôde OECD, vrátane projektov PISA, PIAAC a TALIS. Dôležitým medzníkom bolo vydanie publikácie Education at a Glance 2018 a s tým spojené mítingy v rôznych členských krajinách OECD,
d)	prezentácia aktualizovaných dát pre NESLI na stránke OECD.stat.,
e)	prezentácia výsledkov z prvého kola zberu údajov pre subnárodné zisťovanie vybraných ukazovateľov, ktoré sú publikované v Education at a Glance 2018. Príprava k obsahu a organizácii druhého kola zberu subnárodných dát,
f)	rozvoj údajov o platoch učiteľov a samostatne riaditeľov škôl, dotazník o ich dostupnosti v jednotlivých krajín, metodológia zberu údajov.

Utorok  9.10.2018
g)	pokračovanie v téme platy učiteľov a riaditeľov škôl, validácia procesu, aktualizácie a zmeny v dotazníku a v manuáli k vypĺňaniu v porovnaní s minulým rokom,
h)	ciele a priority pre prieskum o predškolskom vzdelávaní, rozvoj pre ďalší prieskum pre lepšiu porovnateľnosť  údajov a implementáciu spoločných cieľov,
i)	pre dlhodobo udržateľný rozvoj  cieľov rozširovanie indikátorov o poklese počtu učiteľov, výhody a nevýhody použitia rôznych metód pre získavanie údajov, prieskum o dostupnosti údajov,
j)	spolupráca s EURYDICE-OECD pre zber údajov o vyučovacom procese, určené počty hodín a pod.,
k)	zber údajov o vyučovacom a pracovnom čase učiteľov podľa jednotlivých stupňov vzdelania, pri stredoškolskom vzdelávaní aj s rozlíšením na všeobecné a odborné vzdelanie,
l)	prieskum o spôsobe financovania škôl,
m)	prezentácia práce školskej inšpekcie v Írsku, dôraz na kvalitu škôl a vzdelávacieho systému, vrátane ohodnotenia učiteľov,
n)	prezentácia vzdelávacieho systému v Indii.

Streda 10.03.2018
o)	exkurzia v St Brigid’s  Primary School, The Coombe, Dublin 8. Škola participuje s  Ministerstvom školstva a zručností v Írsku na Akčnom pláne pre inklúziu vo vzdelávaní pre zdravotne znevýhodnených žiakov,
p)	exkurzia v Coláiste Bride, Clondalkin, Co Dublin. Škola poskytuje vzdelanie dievčatám vo veku od 13 do 18 rokov.  Kľúčovou pre prácu v škole je spolupráca medzi učiteľmi a žiakmi a medzi učiteľmi navzájom. Medzi študujúcimi sú žiaci so zdravotným alebo sociálnym znevýhodnením a celkovo v škole študuje cez 60 národností. 

5.  Odporúčané závery:
Z dôvodu neustále sa zvyšujúceho počtu a rozsahu medzinárodných dotazníkov nie je možné pokryť všetky požadované ukazovatele údajmi, ktoré sa zbierajú prostredníctvom štatistických výkazov. Ako súčasť riešenia daného problému je nevyhnutné urýchlenie funkčnosti RISu.
Vzhľadom  k  obsahu zasielaných dotazníkov nad rámec údajov získavaných v CVTI SR vzniká potreba užšej spolupráce s vecnými sekciami MŠVVaŠ SR pri vyplňovaní medzinárodných štandardných a ad hoc dotazníkov.

6.   Prehľad prinesenej dokumentácie a miesto jej uloženia
Interné pracovné materiály. CVTI SR, Oddelenie štatistiky a služieb. 

7.   Osobitne vyhodnotený očakávaný prínos ZPC
Informácie získané na mítingu NESLI budú využité pri vypĺňaní medzinárodných dotazníkov o učiteľoch, ich platoch, vyučovacom a pracovnom čase ap. a tvorbe novej publikácie Education at a Glance 2019. 

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: 		Ing. Eva Hladíková			......................................

Ing. Gabriela Slodičková	 	...................................... 

Dátum:  16.10.2018
								
Správu schválil:  prof. RNDr. Ján TURŇA, CSc., generálny riaditeľ  	...................................